turjo4nis/wikipedia-bn-dump-20250701 huggingface dataset:
তাজহাট উচ্চ বিদ্যালয়

তাজহাট উচ্চ বিদ্যালয়, রংপুর, মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত একটি বেসরকারি শিক্ষাপ্রতিষ্ঠান। বিদ্যালয়টি ব্রিটিশ শাসনের সময় প্রতিষ্ঠিত (১৮৯৪) হিসাবে পরিচিত।

ইতিহাস
বিদ্যালয়টি ব্রিটিশ সরকারের সময় ১৮৯৪ সালে তাজহাট জমিদারের উদ্দোগে প্রতিষ্টিত হয়। জানা যায় জমিদার গোবিন্দলাল ১৮৯০ সালে তাজহাটে একটি প্রাইমারি স্কুল প্রতিষ্ঠা করেন। পরে এ প্রাইমারি স্কুলটি ১৮৯৪ সালে উচ্চ বিদ্যালয়ে রূপান্তরিত হয়।

অবস্থান
রংপুর নগরীর পূর্বে তাজহাট জমিদার বাড়ির পাশে অবস্থিত।

অবকাঠামো
সুপরিসর মাঠ, ৪ তলা ভবন ১ টি, ১ তলা ভবন ১ টি ও সমৃদ্ধ পাঠাগার, সুপরিসর কম্পিউটার ল্যাব, বিজ্ঞানাগার আছে। প্রশাসনিক অবকাঠামে আছে প্রযুক্তি সমন্বিত প্রধান শিক্ষকের কার্যালয়, সুসজ্জিত শিক্ষক বিশ্রমাগার। জাতীয় চেতনার বিকাশে আছে শহীদ মিনার।

শিক্ষা কার্যক্রম

এ বিদ্যালয়টিতে ৬ষ্ট থেকে দশম শ্রেনী পর্যন্ত সহশিক্ষা কার্যক্রম চালু আছে। নবম-দশম শ্রেনিতে বিজ্ঞান, মানবিক ও ব্যবসা শিক্ষায় পাঠদান করা হয়।

অর্জন
বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ ও থানা, জেলা ও বিভাগীয় পর্যায়ে সাফল্য আছে।

ফলাফল

বিদ্যালয়টিতে জেএসসিতে প্রায় ৮৩% এসএসসিতে প্রায় ৭৫% পাশ করে (গড় অনুযায়ী)।

তথ্যসূত্র

১৮৯৪-এ প্রতিষ্ঠিত শিক্ষাপ্রতিষ্ঠান
রংপুর জেলার বিদ্যালয়
কৈলাশ রঞ্জন উচ্চ বিদ্যালয়

কৈলাশ রঞ্জন উচ্চ বিদ্যালয় বাংলাদেশের রংপুরের একটি বেসরকারি শিক্ষাপ্রতিষ্ঠান। বিদ্যালয়টি ব্রিটিশ শাসনের সময় প্রতিষ্ঠিত (১৮৬০) হিসাবে পরিচিত। এই কৈলাস রঞ্জন উচ্চ বিদ্যালয়ই উপমহাদেশের  প্রথম “জাতীয় বিদ্যালয়”। এটি বর্তমানে দিনাজপুর শিক্ষা বোর্ডের অধীনস্থ।

ইতিহাস
কাকিনা জমিদার শম্ভু চন্দ্র রায় চৌধুরী ১৮৬০ সালের দিকে আদি রংপুরের মাহিগঞ্জে তাঁর অকাল প্রয়াত পুত্র কৈলাস রঞ্জনের নামানুসারে প্রতিষ্ঠা করেন কৈলাস রঞ্জন মিডল ভার্নাকিউলার স্কুল। পরবর্তীতে রাজা মহিমা রঞ্জন রায় চৌধুরীর প্রচেষ্টায় ১৮৮০ সালের দিকে বিদ্যালয়টি মিডল ইংলিশ স্কুলে রূপান্তরিত হয় এবং নবাবগঞ্জ-ধাপ ভিত্তিক আধুনিক রংপুরে চলে আসে। ১৯১৩ সালে বিদ্যালয়টিকে উচ্চ ইংরেজি স্কুলে উন্নীত হয়। বিংশ শতাব্দীর প্রথম দিকে স্কুলটি ছিল রংপুরের তৃতীয় উচ্চ শিক্ষাপ্রতিষ্ঠান। মেধাবী শিক্ষার্থীদের স্কুল হিসেবে পরিচিত ছিল জিলা স্কুল এবং ব্রিটিশ বিরোধী রাজনৈতিক কর্মকাণ্ডের প্রাণ কেন্দ্র ছিল কৈলাস রঞ্জন উচ্চ বিদ্যালয়। অগ্নিযুগের বিপ্লবী প্রফুল্ল চাকীকে জিলা স্কুল কর্তৃপক্ষ জরিমানা করলে তিনি জরিমানা দিতে অস্বীকার করেন এবং জিলা স্কুল থেকে বহিষ্কৃত হয়ে কৈলাস রঞ্জন স্কুলে ভর্তি হন।

১৯০৫ সালের ২৩ ডিসেম্বর রংপুর কৈলাস রঞ্জন উচ্চ ইংরেজি স্কুল জাতীয় বিদ্যালয় স্কুলে রূপান্তরিত হয়। সে সময় স্কুলের প্রধান শিক্ষক ছিলেন ব্রজ সুন্দর রায় এম.এ এবং নগেন সেন ছিলেন দ্বিতীয় শিক্ষক।

অবস্থান
রংপুর নগরীর ২৩ নং ওয়ার্ডের মধ্যখানে জুমাপাড়া নামক স্থানে অবস্থিত।

অবকাঠামো
সুপরিসর মাঠ, ৪ তলা ভবন ১ টি, সমৃদ্ধ পাঠাগার, সুপরিসর কম্পিউটার ল্যাব, বিজ্ঞানাগার আছে। রয়েছে প্রধান শিক্ষকের কার্যালয়, সুসজ্জিত শিক্ষক বিশ্রমাগার। জাতীয় চেতনার বিকাশে আছে শহীদ মিনার।

শিক্ষা কার্যক্রম

এ বিদ্যালয়টিতে ৬ষ্ট থেকে দশম শ্রেনি পর্যন্ত সহশিক্ষা কার্যক্রম চালু আছে। নবম-দশম শ্রেনিতে বিজ্ঞান, মানবিক ও ব্যবসা শিক্ষায় পাঠদান করা হয়।

অর্জন
বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ ও থানা, জেলা ও বিভাগীয় পর্যায়ে সাফল্য আছে। বিদ্যালয়টিতে জেএসসিতে প্রায় ৮৯% এসএসসিতে প্রায় ৮১% পাশ করে।

সুযোগ-সুবিধা 
কৈলাশ রঞ্জন উচ্চ বিদ্যালয় মুজিব কর্নার রয়েছে।

প্রাক্তন শিক্ষার্থী 

 প্রফুল্ল চাকী (১৮৮৮-১৯০৮) বাঙালি বিপ্লবী
 শহীদ শংকু সমজদার- স্বাধীনতা আন্দোলনে প্রথম শহীদ।
 মঞ্জু সরকার- ১৯৯৮ সালে বাংলা একাডেমি সাহিত্য পুরস্কার পেয়েছেন।

তথ্যসূত্র

১৮৬০-এ প্রতিষ্ঠিত শিক্ষাপ্রতিষ্ঠান
রংপুর জেলার বিদ্যালয়
১৮৬০-এ ব্রিটিশ ভারতে প্রতিষ্ঠিত
পি. ও. যথা

পিটার উইলেম যথা (১২ জানুয়ারী ১৯১৬ - ৩১ অক্টোবর ২০০৬) একজন দক্ষিণ আফ্রিকা এন রাজনীতিবিদ ছিলেন। তিনি সাধারণত  নামে পরিচিত পি. ও. যথা, এবং প্রায়শই ডাই গ্রুট ক্রোকোডিল নামে পরিচিত হন (যা দ্য গ্রেট কুমিরটিতে অনুবাদ করে)।

যথা ছিলেন দেশের সর্বশেষ প্রধানমন্ত্রী। ১৯৮৪ সালে অফিসটি বাতিল করে দেওয়া হয়েছিল। এর পরে তিনি প্রথম রাজ্য রাষ্ট্রপতি হিসাবে দায়িত্ব পালন করেছিলেন। রাজনৈতিক জীবনে তিনি মেজরিটি রুল এবং কমিউনিজম এর বিরোধী ছিলেন।

২০০৬ সালে, যথা ৯০ বছর বয়সী হার্ট অ্যাটাক দ্বারা মারা যান।

তথ্যসূত্র 

১৯১৬-এ জন্ম
২০০৬-এ মৃত্যু
সমাজতান্ত্রিক বিরোধী
দক্ষিণ আফ্রিকান রাজনীতিবিদ
আফ্রিকানার ব্যক্তি
দক্ষিণ আফ্রিকার রাজ্য রাষ্ট্রপতি
ওলন্দাজ বংশোদ্ভূত দক্ষিণ আফ্রিকান ব্যক্তি
শৈলী সিং

শৈলী সিং (জন্ম: ৭ই জানুয়ারি ২০০৪) একজন ভারতীয় অ্যাথলেট যিনি দীর্ঘ লাফ বিভাগে প্রতিযোগিতা করেন। তিনি বিভিন্ন জুনিয়র বয়সের বিভাগে ভারতীয় জাতীয় দীর্ঘ লাফ চ্যাম্পিয়ন এবং অনূর্ধ্ব -১৮ বিভাগে বিশ্বের শীর্ষ কুড়িজনের মধ্যে অন্যতম।  অনূর্ধ্ব -১৮ বিভাগে দীর্ঘ জাম্পের জাতীয় রেকর্ডটি তার অধীনে। তিনি অভিজ্ঞ ভারতীয় মল্ল্বীর আঞ্জু ববি জর্জ এবং তার স্বামী রবার্ট ববি জর্জের অধীনে প্রশিক্ষণ গ্রহণ করেন।

ব্যক্তিগত জীবন 
শৈলীর জন্ম ২০০৪ সালের ৭ই জানুয়ারী, ভারতের উত্তর প্রদেশ রাজ্যের ঝাঁসিতে। তার পিতা নেই, শৈলী সহ তিন ভাইবোনকে মা একাই বড় করেছেন। তার মা বিনীতা সিং পেশায় একজন দর্জি।

শৈলী ১৪ বছর বয়সে প্রশিক্ষণের জন্য বেঙ্গালুরুতে আঞ্জু ববি জর্জ স্পোর্টস ফাউন্ডেশনে চলে আসেন।  এবং জর্জ দম্পতির তত্ত্বাবধানে প্রশিক্ষণ শুরু করেন।

পেশাগত অর্জন 
শৈলী ২০১৮ সালে রাঁচির জুনিয়র জাতীয় অ্যাথলেটিক্স চ্যাম্পিয়নশিপে অনূর্ধ্ব -১৬ বিভাগে দীর্ঘ জাম্পে স্বর্ণপদক জিতেছিলেন, যেখানে তিনি ৫.৯৪ মিটার লাফ রেকর্ড করে জুনিয়র দীর্ঘ জাম্পের জাতীয় রেকর্ডও ভেঙেছিলেন। ২০১৯ সালে, তিনি অনূর্ধ্ব -১৮ বিভাগে সালে নিজের রেকর্ডটি আরও উন্নত করেন যখন তিনি অন্ধ্র প্রদেশের গুন্টুরে জুনিয়র জাতীয় অ্যাথলেটিক্স প্রতিযোগিতায় ১.১৫ মিটার লাফিয়ে স্বর্ণপদক জিতেছিলেন। তার এই পারফর্ম্যান্স ২০২০ সালে আইএএএফ অনূর্ধ্ব -২০ চ্যাম্পিয়নশিপে অংশ নেওয়ার জন্যে যথেষ্ট ছিল ।

জাতীয় স্তরে পদক 

 জাতীয় জুনিয়র অ্যাথলেটিক্স চ্যাম্পিয়নশিপ রাঁচি ২০১৮ অনূর্ধ্ব ১৬ দীর্ঘ জাম্প বিভাগে স্বর্ণপদক।
 অন্ধ্র প্রদেশের গুন্টুর, জাতীয় জুনিয়র অ্যাথলেটিক্স চ্যাম্পিয়নশিপ ২০১৯ এ অনূর্ধ্ব ১৮ বিভাগে স্বর্ণপদক ।

তথ্যসূত্র 

২০০৪-এ জন্ম
জীবিত ব্যক্তি
ভারতীয় মহিলা দীর্ঘ লম্ফবিদ
উত্তরপ্রদেশের মল্লক্রীড়াবিদ
উত্তরপ্রদেশের মহিলা ক্রীড়াবিদ
এরায় জোমের্ত

এরায় এরভিন জোমের্ত (; জন্ম: ৪ ফেব্রুয়ারি ১৯৯৮; এরায় জোমের্ত নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে সুইজারল্যান্ডের পেশাদার ফুটবল লিগের শীর্ষ স্তর সুইস সুপার লিগের ক্লাব বাজেল এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১৩ সালে, জোমের্ত সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৯ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

দলগতভাবে, জোমের্ত এপর্যন্ত ২টি শিরোপা জয়লাভ করেছেন, যার উভয়ই বাজেলের হয়ে জয়লাভ করেছেন।

প্রারম্ভিক জীবন 
এরায় এরভিন জোমের্ত ১৯৯৮ সালের ৪ঠা ফেব্রুয়ারি তারিখে সুইজারল্যান্ডের বাজেলে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ 
 
 
 
 
 
 
 

১৯৯৮-এ জন্ম
জীবিত ব্যক্তি
সুইজারল্যান্ডীয় ফুটবলার
সুইজারল্যান্ডের আন্তর্জাতিক ফুটবলার
উয়েফা ইউরো ২০২০-এর খেলোয়াড়
সুইস সুপার লিগের খেলোয়াড়
ফুটবল রক্ষণভাগের খেলোয়াড়
২০২২ ফিফা বিশ্বকাপের খেলোয়াড়
লা লিগার খেলোয়াড়
ভালেনসিয়া ফুটবল ক্লাবের খেলোয়াড়
ফুটবল সেন্ট্রাল ডিফেন্ডার
লিগ ১-এর খেলোয়াড়
ফুটবল ক্লাব নাঁতের খেলোয়াড়
রিয়াল বায়াদোলিদের খেলোয়াড়
সুইজারল্যান্ডের আন্তর্জাতিক যুব ফুটবলার
সুইজারল্যান্ডের অনূর্ধ্ব-২১ আন্তর্জাতিক ফুটবলার
আহমদ ইয়ার খান নঈমী

মুফতি আহমদ ইয়ার খান নঈমী ছিলেন ভারতীয় উপমহাদেশের একজন সুন্নি ইসলামি পন্ডিত, ভাষ্যকার, আইনবিদ ও সুফি। তিনি "হাকিমুল উম্মত" (জাতির জ্ঞানী নেতা) উপাধিতে ভূষিত হন। তিনি তার ধর্মতাত্ত্বিক অবদান এবং তার সেরা রচনা, তাফসীরে নঈমীর জন্য সুপরিচিত, যা কুরআনের একটি ব্যাপক ব্যাখ্যা।

জন্ম 
আহমদ ইয়ার খান নঈমী ১৩১২ হিজরী মোতাবেক ১৮৯৪ সালে ভারতের উত্তর প্রদেশের বদায়ুন জেলার উজাহানি গ্রামে জন্মগ্রহণ করেন। তার পিতার নাম মনোয়ার খাঁন ইবনে মাওলানা মুহাম্মদ ইয়ার খাঁন। তিনি উজাহানি জামে মসজিদের ইমাম ছিলেন।

শিক্ষা 
তিনি ১০ বছর বয়স পর্যন্ত তার পিতার তত্ত্বাবধানে প্রাথমিক শিক্ষা সম্পন্ন করেন। বদায়ুনের মাদ্রাসা শামসুল উলুমে ১৯১৬ থেকে ১৯১৯ সাল পর্যন্ত অধ্যয়ন করেন। এরপরে তিনি যুক্তিবাদী বিজ্ঞান, ইসলামি আইনশাস্ত্র (উসুল আল ফিকহ) ও ধর্মতত্ত্বে (ইলম আল কালাম) অধ্যয়নের জন্য মুরাদাবাদে যান। তিনি সেখানকার ইসলামি পণ্ডিত মাওলানা কাদের বখশ বদায়ুনী থেকে জ্ঞান অর্জন করেন। এই সময় তিনি ইমাম আহমদ রেজা খান বেরলভীর সাথে সাক্ষাত করেন। শামসুল উলুমের পরে, তিনি জামিয়া নাঈমিয়ায় যান, সেখানে তিনি সৈয়দ নঈম উদ্দিন মুরাদাবাদীর অধীনে অধ্যয়ন করেন। তিনি ১৯২৫ সালে দরসে নিজামী সম্পন্ন করেন।

কর্ম 
শিক্ষকতার মাধ্যমে নঈমীর কর্মজীবনের সূচনা হয়। গুজরাটের দারুল উলূমে শিক্ষকতার জন্য পাকিস্তানের বিশিষ্ট মুফতি মাওলানা আবুল বারাকাতের কাছ থেকে আমন্ত্রণ পাওয়ার পূর্বে তিনি ভারতের বেশ কয়েকটি ইসলামি প্রতিষ্ঠানে শিক্ষকতা করেছিলেন। পাশ করার ছয় মাস আগে তিনি জামিয়া গাউসিয়া নাঈমিয়ায় শিক্ষকতা, ইসলামিক রায় প্রদান এবং শিক্ষাগত গ্রন্থ রচনায় জড়িত ছিলেন। কথিত আছে, তিনি পাঁচ শতাধিক গ্রন্থ রচনা করেছেন।

উল্লেখযোগ্য ছাত্র 
তালিকা

 খাদিম হোসাইন রিজভী (তেহরিকে লাব্বাইক ইয়া-রাসুলুল্লাহ পাকিস্তানের প্রতিষ্ঠাতা)
 মাওলানা মুহাম্মদ নুরুদ্দীন কাশ্মীরী
 মুহাম্মদ ফাযিল নঈমী
 মুফতি ওবাইদুল হক নঈমী
 আল্লামা জালালুদ্দীন আল-কাদেরী
 শায়খুল হাদীস গোলাম আলী উকাড়বী

বই 
তিনি প্রায় পাঁচ শতাধিক গ্রন্থ রচনা করেছেন। নিম্নে তার উল্লেখযোগ্য গ্রন্থের তালিকা:
 তাফসীরে নঈমী (পবিত্র আল কুরআনের ব্যাখ্যাগ্রন্থ)
 ফতোয়ায়ে নঈমীয়া
 নূরুল ইরফান (কানযুল ঈমানের পাদটীকা)
 নাঈমুল বারী ফী ইনশিরাহ আল বুখারী
 মিরাত শরাহ মিশকাত মিশকাতুল-মাসাবিহ (৮ খণ্ড, উর্দুতে মিশকাত শরীফের ভাষ্য)
 রিসালা-এ-নুর
 জা'আল হক (তিন খণ্ড)
 সালতানাতে মুস্তাফা (দ.) দার মামলিকাতে কিবরিয়া
 ইলমুল কোরআন (তাফসীর লেখার নিয়মাবলি)

মৃত্যু 
তিনি ১৩৯১ হিজরীর ৩ রমজান মোতাবেক ১৯৭১ সালের ২৪ অক্টোবর পাকিস্তানের গুজরাতে মৃত্যুবরণ করেন। তার মাজার পাকিস্তানের গুজরাতে অবস্থিত।

তথ্যসূত্র 

১৯০৬-এ জন্ম
১৯৭১-এ মৃত্যু
ইসলাম ধর্মীয় ব্যক্তিত্ব
কুরআনের উর্দু ব্যাখ্যাকারী
বেরলভী ব্যক্তি
ইসলামি চিন্তাবিদ
রফিকুল ইসলাম সেখ

রফিকুল ইসলাম সেখ একজন বাংলাদেশী তড়িৎ প্রকৌশলী। তিনি রাজশাহী প্রকৌশল ও প্রযুক্তি বিশ্ববিদ্যালয়ের (রুয়েট) ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগের অধ্যাপক এবং বিশ্ববিদ্যালয়টির সপ্তম উপাচার্য।

প্রাথমিক জীবন ও শিক্ষা
রফিকুল ইসলাম সেখ সিরাজগঞ্জের রায়গঞ্জ পাইলট উচ্চ বিদ্যালয় থেকে ১৯৮৪ সালের মাধ্যমিক এবং সিরাজগঞ্জ সরকারি কলেজ থেকে ১৯৮৬ সালে উচ্চমাধ্যমিক পাস করেন। তিনি তৎকালীন বাংলাদেশ ইনস্টিটিউট অব টেকনোলজি (বিআইটি), রাজশাহী (বর্তমানে রুয়েট)-এর ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগ থেকে ১৯৯০ সালে বিএসসি ইঞ্জিনিয়ারিং এবং ২০০১ সালে এমএস ইঞ্জিনিয়ারিং ডিগ্রি লাভ করেন। তিনি ২০১০ সালে জাপানের কিটামি ইনস্টিটিউট অব টেকনোলজি (কেআইটি) থেকে পিএইচডি ডিগ্রি অর্জন করেন।

কর্মজীবন
রফিকুল ইসলাম ১৯৯৫ সালে বাংলাদেশ ইনস্টিটিউট অব টেকনোলজি (বিআইটি), রাজশাহী-এর ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগে প্রভাষক হিসেবে যোগদান করেন এবং ১৯৯৯ সালে সহকারী অধ্যাপক হন। বিআইটি, রাজশাহী ২০০৩ সালে রাজশাহী প্রকৌশল ও প্রযুক্তি বিশ্ববিদ্যালয়ে (রুয়েট) উন্নীত হয়। ২০০৬ সালে তিনি রুয়েটের সহযোগী অধ্যাপক এবং ২০১১ সালে অধ্যাপক পদে পদোন্নতি পান।

তিনি রুয়েটের সিন্ডিকেট ও অ্যাকাডেমিক কাউন্সিলের সদস্য, ডিন, গবেষণা ও সম্প্রসারণ দফতরের পরিচালক, ছাত্র হলের প্রভোস্ট, বিভাগীয় প্রধানসহ বিভিন্ন গুরুত্বপূর্ণ পদে দায়িত্ব পালন করেছেন। এছাড়াও একাধিক বিশ্ববিদ্যালয়ে শিক্ষক নিয়োগ এবং শিক্ষা ও প্রশাসনিক বিভিন্ন কমিটিতে কাজ করার অভিজ্ঞতা রয়েছে তার।

রফিকুল ইসলাম সেখ ২০১৮ থেকে ২০২২ সাল পর্যন্ত রাজশাহী প্রকৌশল ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন।

গবেষণাকর্ম ও প্রকাশনা
রফিকুল ইসলাম দেশীয় ও আন্তর্জাতিক জার্নালে অর্ধশতাধিক গবেষণা নিবন্ধ প্রকাশ ও শতাধিক সম্মেলনে গবেষণা প্রবন্ধ উপস্থাপন করেছেন। পিএইচডি ও স্নাতকোত্তর পর্যায়ের শিক্ষার্থীদের গবেষণা তত্ত্বাবধানের পাশাপাশি তিনি একাধিক গবেষণা জার্নালের রিভিউয়ার হিসেবে দায়িত্ব পালন করেন। দেশে ও বিদেশে বিভিন্ন সম্মেলনে উপস্থাপিত তার একাধিক প্রবন্ধ বেস্ট পেপার হিসেবে স্বীকৃত হয়েছে।

সদস্যপদ
রফিকুল ইসলাম সেখ ইঞ্জিনিয়ার্স ইনস্টিটিউশন, বাংলাদেশ-এর ফেলো এবং বিভিন্ন পেশাজীবী সংগঠনের সক্রিয় সদস্য।

পুরস্কার ও সম্মাননা
সেখ শিক্ষা এবং গবেষণাকর্মের জন্য জাপান স্টুডেন্ট সার্ভিস অর্গানাইজেশন (জেএএসএসও) স্কলারশিপসহ একাধিক ফেলোশিপ ও বৃত্তি লাভ করেছেন।

তথ্যসূত্র 

বাংলাদেশী প্রকৌশলী
বাংলাদেশী শিক্ষায়তনিক
সিরাজগঞ্জ সরকারি কলেজের প্রাক্তন শিক্ষার্থী
রাজশাহী প্রকৌশল ও প্রযুক্তি বিশ্ববিদ্যালয়ের শিক্ষক
রাজশাহী প্রকৌশল ও প্রযুক্তি বিশ্ববিদ্যালয়ের উপাচার্য
২০২১ পশ্চিম উত্তর আমেরিকার তাপপ্রবাহ

২০২১ সালের পশ্চিম উত্তর আমেরিকার তাপপ্রবাহ মার্কিন যুক্তরাষ্ট্রের প্রশান্ত মহাসাগরীয় উত্তর-পশ্চিম অঞ্চল এবং পশ্চিম কানাডার বেশিরভাগ অঞ্চলে, পশ্চিম নেভাডা, উত্তর ক্যালিফোর্নিয়া, ওরেগন, ওয়াশিংটন এবং আমেরিকা  আইডাহোর পাশাপাশি ব্রিটিশ কলম্বিয়ায়  ,পরবর্তী পর্যায়ে আলবার্টা, সাসক্যাচুয়ান, ইউকন এবং কানাডার উত্তর-পশ্চিম অঞ্চলে প্রবাহমান। 

তাপপ্রবাহটি ঐ অঞ্চলের তাপমাত্রার অভূতপূর্ব সর্বোচ্চ ঘটনা যা এই অঞ্চলটিকে কেন্দ্র করে অস্বাভাবিক ধরনের শক্তিশালী উচ্চচাপরেখার কারণে উপস্থিত হয়েছে। 
কানাডার জন্য এটি তাদের ইতিহাসের সবচেয়ে বেশি তাপমাত্রা। আমেরিকার বিভিন্ন অঞ্চলের জন্য এটি স্মরণকালের সবচেয়ে বেশি তাপমাত্রা রেকর্ড এবং অনেক জায়গায় কয়েকযুগ ও হাজার বছর পরবর্তী সর্বোচ্চ রেকর্ড।। 
মৃত্যুর সংখ্যা এখনো স্হির নয়।

কারণ

প্রশান্ত মহাসাগরীয় উত্তর পশ্চিমের নিকটে একটি  স্বল্পস্থায়ী সাইক্লোন বিরোধী বায়ু যা গ্রীষ্মে সর্বাধিক সক্রিয় থাকে।

এসময় মহাসাগরে  লা নিনা অবস্থা সৃষ্টি হয় বা স্বাভাবিক অবস্থা থেকে অতি শীতল বায়ুমণ্ডলে ও জলে পরিণত হয় এবং এর কারণ উষ্ণ জলরাশি প্রশান্ত মহাসাগরের পশ্চিমাংশে থাকায় এমন ঘটনা ঘটে।  পৃথিবীরজুড়ে এ লা নিনা অবস্থার প্রভাব রয়েছে।এটি কয়েক বছর অন্তর ঐ অঞ্চল গুলোতে এ অবস্থা তৈরী হয় আর ২০২১ সে বছর যেটিকে লা নিনা বছর বলে ডাকা হচ্ছে।   শুরুতে এ অবস্থার জন্য ২৩ জুন চীনে মুষলধারে বৃষ্টিপাতের সূত্রপাত হয়েছিল। এরপরে, উষ্ণতর, আর্দ্র বায়ু অবশেষে প্রস্তর ত্তঘ শুষে নিয়েছিল  এবং শীতল জলের উপর দিয়ে পূর্ব দিকে নিয়ে যাওয়া হয়েছিল। প্রস্তর ত্তঘ  পৃথিবীর ও কয়েকটি গ্রহের বায়ুমণ্ডলে দ্রুত প্রবাহিত, সংকীর্ণ, বাতাসের স্রোত।

এই বায়ু প্রবাহটি যখন শৈলশ্রেণীর মুখোমুখি হয়েছিল, তখন এটি প্রস্তর ত্তঘ বিসর্পে দক্ষিণে উচ্চ-চাপের অঞ্চলকে সামঞ্জস্য করে জোর প্রসারণকারী রেক্স ব্লকের  প্রভাবে জুনের শেষের দিকে উল্লেখযোগ্যভাবে বিকৃত হওয়া শুরু করে । 

একই সময়ে, আমেরিকান দক্ষিণ-পশ্চিম রাজ্যগুলি দাবদাহ সহ্য করছে,   যা দক্ষিণ-পশ্চিম আমেরিকা যুক্তরাষ্ট্রের গড়-তাপমাত্রার চেয়ে বেশি তাপমাত্রায় পৌছে দিয়েছিল;  উত্তপ্ত বাতাসটি উত্তরে প্রশান্ত মহাসাগরীয় উত্তর পশ্চিম দিকে চলে গেল।  
এই আবহাওয়া পরিবর্তনের ফলে আবহাওয়ায় খুব শক্তিশালী ব্লকিং  দেখা দেয়,   যা মধ্য এবং উচ্চ স্তরের কেন্দ্রে বেশি স্থিতিশীল হওয়ায় এটি উত্তাপ গম্বুজ (heat dome) হয়ে উঠেছে ।
 এই পরিস্থিতিতে, উচ্চ-চাপের অঞ্চলটি বায়ুটিকে নীচের দিকে চাপিয়ে দিয়ে বাতাসের স্তম্ভটি উত্তাপ করে ;   আর সূর্যের শক্তির কারণে বায়ু ক্রমশ হালকা ও উষ্ণতর হওয়ায়, উচ্চচাপের প্রভাবে এটি অঞ্চলে আটকে  যায়।   ক্যাসকেড থেকে নেমে আসা ঝড়ো বাতাস পশ্চিম ওরেগন এবং ওয়াশিংটনের বায়ুকে আরও গরম করেছিল।
জলবায়ু পরিবর্তনকে তাপপ্রবাহের  অভূতপূর্ব তীব্রতার কারণ।    
    যদিও এই ওমেগা ব্লকের বীপ্সা পৃথিবীর উষ্ণায়নের কারণে রয়েছে কিনা তা এখনও জানা যায়নি। এই সমস্ত ঘটনাগুলি এমন ঘটনাতে অবদান রেখেছে যা এমন ঘটনা হিসাবে বর্ণনা করা হয়েছে যা পরিসংখ্যানগতভাবে কয়েক হাজার বছরে একবার দেখা যেতে পারে।

তথ্যসূত্র

জলবায়ু পরিবর্তন
তাপপ্রবাহ
দাবদাহ
২০২১ পশ্চিম উত্তর আমেরিকার তাপপ্রবাহ
২০২১-এর আবহাওয়াবিজ্ঞান
রিয়ালিটি কিংস

রিয়ালিটি কিংস হলো আরকে নেটমেডিয়ার একটি ব্র্যান্ড, যা ফ্লোরিডার মিয়ামি বিচ থেকে পরিচালিত একটি ইন্টারনেট ভিত্তিক হার্ডকোর পর্নোগ্রাফি প্রস্তুতকারক কোম্পানি।

মাইন্ডগিকের অধিগ্রহণ 
এপ্রিল ২০১২ -এ অস্ট্রীয় ফেডারাল প্রতিযোগিতা কর্তৃপক্ষের কাছে (ম্যানউইন এর সাথে) একীভূতকরণ সংক্রান্ত বিজ্ঞপ্তি দায়ের করা হয়েছিল  ২০১২ এর সেপ্টেম্বরে ম্যানউইন (বর্তমানে মাইন্ডগিক নামে পরিচিত) অধিগ্রহণটি সম্পন্ন করেছিল।  রিয়ালিটি কিংস পর্নহাব নেটওয়ার্কের একটি অংশ।

র‌্যাঙ্কিং 
২০২০ সালের জানুয়ারী পর্যন্ত রিয়ালিটি কিংসের ট্র্যাফিক র‌্যাঙ্কিং ছিল ১১,৪৬০।

বিতর্ক

তথ্যসূত্র

বহিঃসংযোগ 
 
 

মার্কিন যুক্তরাষ্ট্রের চলচ্চিত্র প্রযোজনা কোম্পানি
মার্কিন আদিরসাত্মক ও পর্নোগ্রাফি ওয়েবসাইট
মার্কিন পর্নোগ্রাফিক চলচ্চিত্র স্টুডিও
আইলো
২০০০-এ ফ্লোরিডায় প্রতিষ্ঠিত
এমআইএলএফ পর্নোগ্রাফি
২০০০-এ প্রতিষ্ঠিত ইন্টারনেট সম্পত্তি
মফোস

মফোস একটি কানাডীয় পর্নোগ্রাফি প্রস্তুতকারক কোম্পানি, যা বাস্তবতা পর্নোগ্রাফির উপর দৃষ্টি নিবদ্ধ করে।

সম্পর্কে 
মফোস ওয়েবসাইটটি ২০০৮ সালে মফো তৈরি করেছিলেন  লক্ষ্য ছিল ব্র্যাজার্সের ভিডিওগুলির বিপরীতে সহজ কাহিনীসহ ভিডিও তৈরি করা। ভিডিওগুলিতে এমন স্বল্প-পরিচিত পর্নোগ্রাফিক অভিনেতা উপস্থিত থাকবে যারা রিয়ালিটি পর্নোগ্রাফির জন্য বিশেষভাবে রচিত বিভিন্ন ভূমিকা সঠিকভাবে মূর্ত করে তুলতে সক্ষম হবেন। মফোস ওয়েবসাইটটি শেষ পর্যন্ত ২০১০ সালে ম্যানউইন কর্তৃক অধিগ্রহণ করা হয়েছিল।  অনলাইন নেটওয়ার্কটির পাঁচটি সিরিজের পাশাপাশি বাইশটি হার্ড পর্নোগ্রাফি ওয়েবসাইট (বা উপ-নেটওয়ার্ক) রয়েছে। অক্টোবর ২০১৬ পর্যন্ত, মফোস ডট কমের বিশ্বব্যাপী ট্র্যাফিক র‌্যাঙ্কিং ছিল ৬,৯৪৬।

উপ-নেটওয়ার্ক

অপারেশন

তথ্যসূত্র

বহিঃসংযোগ 
 

২০০৫-এ প্রতিষ্ঠিত ইন্টারনেট সম্পত্তি
কানাডীয় আদিরসাত্মক ও পর্নোগ্রাফি ওয়েবসাইট
মন্ট্রিয়ল ভিত্তিক কোম্পানি
আইলো
কানাডীয় পর্নোগ্রাফিক চলচ্চিত্র স্টুডিও
এমআইএলএফ পর্নোগ্রাফি
মেনিভিডস

ম্যানভিডস হ'ল কানাডীয় প্রাপ্তবয়স্ক বিনোদন ভিডিও হোস্টিং, সরাসরি স্ট্রিমিং এবং ই-কমার্স কোম্পানি, যার সদর দফতর কানাডার কেবেকের মন্ট্রিলে অবস্থিত।

ইতিহাস 
ম্যানভিডসের সিইও ও সহ-প্রতিষ্ঠিতা বেলা ফ্রেঞ্চ কর্তৃক ২০১৪ সালে প্রতিষ্ঠিত হয়েছিল। ফ্রেঞ্চ ২০১৭ সাল পর্যন্ত কোম্পানির প্রধান আর্থিক আধিকারিকের পদেও ছিলেন।  ম্যানভিডসে অফিস কানাডার কেবেকের মন্ট্রিয়লে অবস্থিত।  ম্যানভিডস অফিসে কোনও প্রাপ্তবয়স্ক সামগ্রী চিত্রিত করা হয় না। 

ম্যানভিডস এমভি ম্যাগ নামে একটি প্রাপ্তবয়স্ক ম্যাগাজিন প্রকাশ করে, যাতে পেশাদার আদিরসাত্মক ফটোসেটস, সেলিব্রিটিদের সাথে সাক্ষাৎকার, প্রাপ্তবয়স্ক বিনোদনকারী এবং সামগ্রী-নির্মাতাদের সাক্ষাৎকার এবং কল্প-গল্পগুলি সাজানো থাকে।  ম্যাগাজিনটি সাইটের সদস্য এবং সামগ্রী নির্মাতাদের জন্য বিনামূল্যে সরবরাহ করা হয়।  ম্যানভিডস ইউটিউব সিরিজে মূলধারার, মূল বিষয়বস্তু থাকে, যা নিরাপদ এবং প্রায়শই হাস্যরসাত্মক হয়।

ব্যবসায়ের মডেল

সেলিব্রিটি অংশীদারিত্ব

আরও দেখুন 
 শুধুমাত্র ফ্যানস
 ইন্টারনেট পর্নোগ্রাফি
 চ্যাট ওয়েবসাইটের তালিকা
 ভিডিও হোস্টিং পরিষেবাদির তালিকা
 সর্বাধিক জনপ্রিয় ওয়েবসাইটগুলির তালিকা
 পর্ন ২.০

তথ্যসূত্র

বহিঃসংযোগ 
 

মন্ট্রিয়ল ভিত্তিক কোম্পানি
ভিডিও হোস্টিং
কানাডীয় আদিরসাত্মক ও পর্নোগ্রাফি ওয়েবসাইট
২০১৪-এ প্রতিষ্ঠিত ইন্টারনেট সম্পত্তি
ক্লিপসফরসেল

ক্লিপসফরসেল (সিফরএস) একটি মার্কিন প্রাপ্তবয়স্ক ভিডিও বিষয়বস্তু বিক্রয় করা ওয়েবসাইট, যা ফেটিশ সামগ্রীর জন্য পরিচিত।  এটি ২০০৩ সালে চালু হয়েছিল।  ক্লিপসফরসেল প্ল্যাটফর্মে ৭ মিলিয়ন ক্লিপস এবং ১০৫,০০০ স্বতন্ত্র বিষয়বস্তু উত্পাদকসহ এটি ইন্টারনেট জগতের বৃহত্তম ক্লিপ সাইট। মার্কিন যুক্তরাষ্ট্রের ফ্লোরিডা ভিত্তিক এই কোম্পানির বাজার বিশ্বব্যাপী।

বাজার 
ক্লিপসফরসেল এর বাজারের একটি অংশ এমন ভোক্তা যারা "নিয়মিত" লোকেদের যৌন মিলন দেখার ইচ্ছা পোষণ করে। ক্লিপসফরসেলের কিছু মডেল পূর্বে ক্যামগার্ল সাইটে পারফর্ম করেছেন এবং প্রাথমিকভাবে নিজেদের পর্নোগ্রাফার হিসাবে দেখেন নি। তবে ক্লিপসফরসেল তাদের নিজের পর্নোগ্রাফিক ভিডিও বিপণনের মাধ্যমে অতিরিক্ত আয়ের একটি সুযোগ দেয়। 

ফেটিস সম্পর্কিত বিষয় যখন খবরে প্রকাশিত হয়েছিল তখন তথ্যসূত্র হিসাবে মূলধারার বিনোদন ও সঙ্গীত শিল্পে ক্লিপসফরসেল নামটি ব্যবহার করা হয়।

পুরস্কার 
 ২০১৫ এএনএন পুরস্কার : সেরা বিকল্প ওয়েবসাইট
 ২০১৪ এক্সবিআইজেড পুরস্কার : বছরের ফেটিশ সাইট
 ২০১১ ভেনাস পুরস্কার : সেরা ফেটিশ ওয়েবসাইট

তথ্যসূত্র

বহিঃসংযোগ 
 
 

২০০৩-এ প্রতিষ্ঠিত ইন্টারনেট সম্পত্তি
ভিডিও হোস্টিং
মার্কিন আদিরসাত্মক ও পর্নোগ্রাফি ওয়েবসাইট
বহুভাষিক ওয়েবসাইট
ফ্লোরিডা ভিত্তিক কোম্পানি
২০০৩-এ মার্কিন যুক্তরাষ্ট্রে প্রতিষ্ঠিত
স্ট্রিপচ্যাট

স্ট্রিপচ্যাট একটি আন্তর্জাতিক প্রাপ্তবয়স্ক ওয়েবসাইট এবং সামাজিক যোগাযোগ মাধ্যম, যা বিনামূল্যে সরাসরি-স্ট্রিমিং ওয়েবক্যাম পারফরম্যান্স প্রদর্শন করে, যাতে প্রায়শই নগ্নতা এবং যৌন ক্রিয়াকলাপ সহ প্রচলিত, অপ্রকৃত বাস্তবতা ও মোবাইল সম্প্রচার অন্তর্ভুক্ত। 

সিমিলারওয়েব অনুসারে এই সাইটটির মাসিক গড় দর্শনার্থী রয়েছে ৪০০ মিলিয়ন।  সাইটটি প্রথম ২০১৬ সালে চালু হয়েছিল, এবং তারপর থেকে এটি এক্সবিআইজেড ইউরোপা অ্যাওয়ার্ডসে "ক্যাম সাইট অফ দ্য ইয়ার" এবং "ক্যাম কোম্পানী অফ দ্য ইয়ার" সহ অসংখ্য পুরস্কার জিতেছে। 

কোম্পানিটি বিতর্কিত প্রচারণা এবং প্রস্তাবের কারণে মূলধারার দৃষ্টি আকর্ষণ করেছে, যেমন নিউ অরলিন্স সুপারডোমের নতুন নামকরণের জন্য ১৫ মিলিয়ন পুরস্কার ঘোষণা এবং টম ক্রুজের গলাবাজির পর মিশন: ইম্পসিবল ৭ -এর ক্রু সদস্যদের চাকরী প্রদান।

আরো দেখুন 
 ওয়েবক্যাম মডেল
 ইন্টারনেট পর্নোগ্রাফি
 চ্যাট ওয়েবসাইটের তালিকা
 পর্ন ২.০

তথ্যসূত্র

বহিঃসংযোগ 
 

২০১৬-এ প্রতিষ্ঠিত ইন্টারনেট সম্পত্তি
মার্কিন আদিরসাত্মক ও পর্নোগ্রাফি ওয়েবসাইট
ভিডিও হোস্টিং
প্রাপ্তবয়স্ক ক্যামিং ওয়েবসাইট
সাইপ্রাসীয় আদিরসাত্মক ও পর্নোগ্রাফি ওয়েবসাইট
হামিদ সাঈদ কাজমী

হামিদ সাঈদ কাজমী ( ) ১৯৫৭ সালের ৩ অক্টোবর পাকিস্তানের মুলতানে জন্মগ্রহণ করেন, তিনি পাকিস্তান পিপলস পার্টির বিশিষ্ট নেতা। তিনি তালেবানের সোচ্চার সমালোচক।  ২০০৯ সালে তিনি তার জীবনে সন্ত্রাসী হামলায় বেঁচে গিয়েছিলেন। তিনি প্রধানমন্ত্রী সৈয়দ ইউসুফ রাজা গিলানির মন্ত্রিসভায় ফেডারেল ধর্ম বিষয়ক মন্ত্রীর দায়িত্ব পালন করেছেন। তিনি বেরলভী  সুন্নি ইসলামের বিশ্বাসকে অনুসরণ করেন।

পরিবার 
কাজমী একটি সম্ভ্রান্ত ধর্মীয় পরিবারে জন্মগ্রহণ করেন; তাঁর পিতা আহমদ সাঈদ কাজেমীএকজন বিশিষ্ট সূফী ও ইসলামী পণ্ডিত ছিলেন। তিনি এগারো ভাইবোনের মধ্যে একজন।  কাজমী বিবাহিত এবং তার দুটি কন্যা ও দুই পুত্র রয়েছে।  তার পিতা সৈয়দ আহমদ সাঈদ কাজেমী ভারতের আমরোহার অধিবাসী সৈয়দ মুহাম্মদ মোক্তার আহমদ শাহ কাজমীর পুত্র। তারা ১৯৩৫ সালে মুলতানে পাড়ি জমান। এই পরিবার ৩৫ ক্রমের মধ্য দিয়ে ইমাম মুসা কাজিমের সাথে সম্পর্কিত। এ কারণেই তাকে কাজমী বলা হয়। তার বোনের মাধ্যমে তিনি পাকিস্তানের চিশতী সিলসিলার পূর্বপুরুষদের সাথে সম্পর্কিত।

রাজনৈতিক কর্মজীবন এবং শিক্ষা 
১৯৮৫ সালে বাহাউদ্দিন জাকারিয়া বিশ্ববিদ্যালয় থেকে তিনি স্বর্ণপদক নিয়ে উর্দুতে স্নাতকোত্তর ডিগ্রি অর্জন করেন। তিনি পিএমএল'র মখদুম সৈয়দ আহমদ আলম আনোয়ারকে পরাজিত করে এনএ-১৯২ থেকে পিপিপিপি'র টিকিটে এমএনএ নির্বাচিত হন।

হত্যার চেষ্টা 
২০০৯ সালের ২ সেপ্টেম্বর, তিনি ধর্মীয় বিষয়ক ফেডারেল মন্ত্রী থাকাকালীন সন্দেহভাজন তালেবান বন্দুকধারীদের একটি হত্যা থেকে বেঁচে যান। অফিস থেকে বেরোনোর সময় মোটরসাইকেল আরোহী বন্দুকধারীরা তাকে গুলি করে। এই হামলায় তার চালক ও প্রহরী নিহত হন।

তথ্যসূত্র 

১৯৫৭-এ জন্ম
জীবিত ব্যক্তি
পাকিস্তান পিপলস পার্টির রাজনীতিবিদ
পাকিস্তানি সুন্নি মুসলিম
মুহাজির ব্যক্তি
হাশেমি ব্যক্তি
হাশেমীয় ব্যক্তি
গার্লসডুপর্ন

গার্লসডুপর্ন ছিল একটি পর্নোগ্রাফি ওয়েবসাইট, যা ২০০৯ থেকে ২০২০ সাল পর্যন্ত সক্রিয় ছিল। নভেম্বর ২০১৯ সালে ছয়জনকে জড়িয়ে জোর জবরদস্তি ও জালিয়াতি করে যৌন পাচারের অভিযোগ আনা হয়েছিল।  ডিসেম্বর ২০১৯, আরও দু'জনের বিরুদ্ধে যৌন পাচার আইন প্রয়োগে বাধা দেওয়ার অভিযোগ আনা হয়েছিল।  ওয়েবসাইটটি ২০২০ সালের জানুয়ারিতে ইন্টানেট থেকে সরানো হয়েছিল।  মার্কিন যুক্তরাষ্ট্রের বিচার বিভাগের মতে, ওয়েবসাইটটি এবং এর ভগিনী ওয়েবসাইট গার্লসডুটয়েস ১৭ মিলিয়ন ডলারেরও বেশি রাজস্ব দিয়েছিল।  ভিডিও গার্লসডুপর্ন ডট কম সহ পর্নোগ্রাফি ওয়েবসাইট যেমন পর্নহাবে দেখানো হয়েছে, যেখানে চ্যানেলটি শীর্ষ ২০ সর্বাধিক দেখা চ্যানেলে পৌঁছেছিল, যার প্রায় ৬৮০ মিলিয়ন ভিউ ছিল।

ইতিহাস 
গার্লসডুপর্ন ছিল মাইকেল প্রেটের (জন্ম: ১৯৮২, নিউজিল্যান্ড) মালিকানাধীন একটি পর্নোগ্রাফি ওয়েবসাইট, যিনি ক্যামেরাম্যান এবং সম্পাদক হিসাবেও কাজ করেছেন। ম্যাথু ওল্ফ (জন্ম: ১৯৮২ বা ১৯৮৩, নিউজিল্যান্ড) সহ-মালিক এবং ক্যামেরাম্যান হিসাবে কাজ করেছেন।  তিনি প্র্যাটের ছেলেবেলার বন্ধুও।  ডগ উইডারহোল্ড এবং রুবেন আন্দ্রে গার্সিয়া (জন্ম: ১৯৮৬ বা ১৯৮৭) এই সংস্থার প্রধান পুরুষ পর্নোগ্রাফি অভিনেতা ছিলেন।  আইনজীবী অ্যারন সাদোক ২০১২ সালে এই কোম্পানির হয়ে কাজ শুরু করেছিলেন, যখন ক্যামেরাম্যান থিওডোর "টেডি" গাই ২০১৫ থেকে ২০১৭ সালের মধ্যে প্রায় ১২০ টি ভিডিও চিত্রিত করেছেন।  প্র্যাট ২০০৭ সালে গার্লসডুপর্নের পরিকল্পনা ও শুটিং শুরু করেছিলেন। ওয়েবসাইটটি ২০০৯ সালে চালু করা হয়েছিল।

অন্যান্য ওয়েবসাইটে সামগ্রী

তথ্যসূত্র 

 
২০০৯-এ প্রতিষ্ঠিত ইন্টারনেট সম্পত্তি
মার্কিন আদিরসাত্মক ও পর্নোগ্রাফি ওয়েবসাইট
যৌন উদ্দেশ্যে মানব পাচার
ক্যালিফোর্নিয়ায় পর্নোগ্রাফি
২০০৯-এ ক্যালিফোর্নিয়ায় প্রতিষ্ঠিত
২০০৯-এ ক্যালিফোর্নিয়ায় বিলুপ্ত
২০২০-এ বিলুপ্ত মার্কিন কোম্পানি
সান দিয়েগো ভিত্তিক কোম্পানি
২০২০-এ বিলুপ্ত ইন্টারনেট সম্পত্তি